अंबाला. आईपीएस भारती अरोड़ा हरियाणा सरकार के कैबिनेट मंत्री अनिल विज से मिलने पहुंचीं। भारती ऐसी लेडी आईपीएस हैं, जो विज को एक पॉलिटिकल मूवमेंट के दौरान क़ानून उल्लंघन के आरोप में पुलिस थाने भेज चुकी हैं।
जब भारती के आदेश पर विज के खिलाफ हुई कार्रवाई
कुछ साल पहले कैंट में रहने वाले एक व्यक्ति की पुलिस से कहासुनी हो गई थी। वहां पहुंचे विज ने पुलिसकर्मी को समझाने की कोशिश की, पर बात नहीं बनी। इस पर नाराज विज और उनके समर्थकों ने सड़क पर जाम लगा दिया था।
उस वक्त दबंग लेडी आईपीएस भारती के आदेश पर पुलिस ने विज और उनके सपोर्टर्स के खिलाफ सरकारी ड्यूटी में बाधा पहुंचाने और अन्य धाराओं में मामला दर्ज कर लिया था। इस वजह से उन्हें एक रात जेल में भी गुजारनी पड़ी थी।
हालांकि, बाद में कोर्ट की सुनवाई के दौरान पुलिस का आरोप बेबुनियाद साबित हुआ। कोर्ट ने विज और उनके सपोर्टर्स को बरी कर दिया था।
तेजतर्रार आईपीएस हैं भारती, भिड़ गई थीं अपने ही अफसर से
भारती को हरियाणा कैडर में तेजतर्रार आईपीएस माना जाता है। वे जब गुड़गांव में ज्वाइंट कमिश्नर थीं, उस वक्त एक दुष्कर्म के मामले की जांच को लेकर उनका अपने ही पुलिस कमिश्नर नवदीप सिंह विर्क से विवाद हो गया था। ये विवाद काफी सुर्ख़ियों में आया था।
भारती के अप्वाइंटमेंट को लेकर कई बातें
राई स्पोर्ट्स स्कूल में प्रिंसिपल की पोस्ट पर अप्वाइंटमेंट को लेकर फिलहाल भारती चर्चाओं में हैं। भारती के अप्वाइंटमेंट को लेकर तरह-तरह की बातें की जा रही हैं। एक ओर ये कहा जा रहा है कि इस पोस्ट के लिए उन्हें 43 अफसरों के बीच से चुना गया है। जबकि कुछ लोग यह भी कह रहे हैं कि यह एक तरह की कार्रवाई है।
एक घंटे तक चली बातचीत
- बहरहाल, मीटिंग के लिए अंबाला पहुंची भारती और विज के बीच करीब 1 घंटे तक बातचीत हुई।
-भारती ने इस मुलाक़ात का कोई ब्योरा नहीं दिया।
- उधर, विज ने कहा, भारती स्पोर्ट्स स्कूल को ऊंचाइयों तक लेकर जाएंगी। इसी मुद्दे पर बातचीत हुई।
आगे की स्लाइड्स में देखें फोटोज
hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva